Domstolens Dom (Første Afdeling) af 29. februar 1996. - Tirma SA mod Administración General del Estado. - Anmodning om præjudiciel afgørelse: Tribunal Superior de Justicia de Andalucía - Spanien. - Protokol nr. 2 til tiltrædelsesakten vedrørende Spanien og Portugal - De Kanariske Øer - Fællesskabets toldområde - forarbejdede landbrugsprodukter - toldfritagelse - artikel 5 i forordning (EØF) nr. 3033/80 - variabelt element. - Sag C-300/94.



Samling af Afgørelser 1996 side I-00989



Sammendrag

Parter

Dommens præmisser

Afgørelse om sagsomkostninger

Afgørelse



Nøgleord

++++

Nye medlemsstaters tiltraedelse af Faellesskaberne ° Spanien ° bestemmelserne i protokol nr. 2 om indfoersel paa Faellesskabets toldomraade af varer med oprindelse paa De Kanariske OEer ° toldfritagelse i henhold til protokollens artikel 2 ° anvendelsesomraade ° variabelt element af tolden for forarbejdede landbrugsprodukter ° ikke omfattet

[Tiltraedelsesakten fra 1985, protokol nr. 2, art. 1, stk. 1, 2 og 3, samt art. 2; Raadets forordning nr. 3033/80, art. 5, og nr. 2144/87, art. 1, stk. 2, litra d)]

Sammendrag

Inden for den periode, hvorunder protokol nr. 2 til tiltraedelsesakten vedroerende Spanien og Portugal fandt anvendelse paa De Kanariske OEer, var det variable element af tolden for forarbejdede landbrugsprodukter, som er omhandlet i artikel 5 i forordning nr. 3033/80 om fastsaettelse af en ordning for handelen med visse varer fremstillet af landbrugsprodukter, omfattet af den generelle ordning i henhold til naevnte protokols artikel 1, stk. 1, 2 og 3, hvorefter varer med oprindelse paa De Kanariske OEer, naar de indfoertes paa Faellesskabets toldomraade, var omfattet af Faellesskabets toldforskrifter vedroerende samhandelen med tredjelande, og ikke af den toldfritagelse for produkter med oprindelse paa De Kanariske OEer, der er fastsat i protokollens artikel 2, naar disse produkter overgaar til fri omsaetning inden for den del af Spanien, der er omfattet af Faellesskabets toldomraade.

Begrebet "told", som anvendes til at afgraense genstanden for undtagelsesbestemmelsen fra foernaevnte hovedregel, skal nemlig fortolkes snaevert paa baggrund af artikel 1, stk. 2, litra d), i forordning nr. 2144/87 om toldskyld, af hvis ordlyd det klart fremgaar, at begrebet told er et underbegreb i forhold til "importafgifter", som er det mere generelle begreb, der ogsaa omfatter "landbrugsafgifter" og de andre afgifter ved indfoersel, der er fastsat inden for rammerne af den faelles landbrugspolitik eller som led i de saerlige ordninger, der anvendes paa visse varer fremstillet af landbrugsprodukter.

Parter

I sag C-300/94,

angaaende en anmodning, som Tribunal Superior de Justicia de Andalucía (Spanien) i medfoer af EF-traktatens artikel 177 har indgivet til Domstolen for i den for naevnte ret verserende sag,

Tirma SA

mod

Administración General del Estado,

at opnaa en praejudiciel afgoerelse vedroerende fortolkningen af Raadets forordning (EOEF) nr. 3033/80 af 11. november 1980 om fastsaettelse af en ordning for handelen med visse varer fremstillet af landbrugsprodukter (EFT L 23, s. 1) med hensyn til det variable element i afgiften for varer fremstillet af landbrugsprodukter,

har

DOMSTOLEN (Foerste Afdeling)

sammensat af afdelingsformanden, D.A.O. Edward (refererende dommer), og dommerne P. Jann og M. Wathelet,

generaladvokat: N. Fennelly

justitssekretaer: R. Grass,

efter at der er indgivet skriftlige indlaeg af:

° den spanske regering ved Director General de Coordinación Jurídica e Institucional Comunitaria Alberto José Navarro González og Abogado del Estado Miguel Bravo-Ferrer Delgado, som befuldmaegtigede

° Kommissionen for De Europaeiske Faellesskaber ved juridisk konsulent José Luis Iglesias Buhigues og Blanca Rodríguez Galindo, Kommissionens Juridiske Tjeneste, som befuldmaegtigede,

paa grundlag af den refererende dommers rapport,

og efter at generaladvokaten har fremsat forslag til afgoerelse den 14. december 1995,

afsagt foelgende

Dom

Dommens præmisser

1 Ved kendelse af 23. september 1994, indgaaet til Domstolen den 9. november 1994, har Tribunal Superior de Justicia de Andalucía i medfoer af EF-traktatens artikel 177 forelagt et praejudicielt spoergsmaal vedroerende fortolkningen af Raadets forordning (EOEF) nr. 3033/80 af 11. november 1980 om fastsaettelse af en ordning for handelen med visse varer fremstillet af landbrugsprodukter (EFT L 23, s. 1) med hensyn til det variable element i afgiften for varer fremstillet af landbrugsprodukter.

2 Spoergsmaalet er rejst under en tvist mellem Tirma SA (herefter "Tirma") og toldmyndighederne i Cádiz vedroerende betalingen af det variable element i den told, som er indfoert ved forordning nr. 3033/80.

3 Ifoelge artikel 5, stk. 1, i forordning nr. 3033/80 er varer fremstillet af landbrugsprodukter ved indfoersel i Faellesskabet undergivet en afgift, som er sammensat dels af en vaerditold, som udgoer afgiftens faste element, dels af et variabelt element, som har til formaal med hensyn til de maengder af basisprodukter, der anses som medgaaet til fremstillingen af den paagaeldende vare, at udligne forskellen mellem priserne for disse produkter inden for Faellesskabet og priserne ved indfoersel fra tredjelande, naar de samlede omkostninger i forbindelse med disse basisproduktmaengder er hoejere inden for Faellesskabet.

4 Ifoelge artikel 1, stk. 3, i protokol nr. 2 til tiltraedelsesakten vedroerende Kongeriget Spanien og Republikken Portugal (EFT 1985 L 02, s. 400, herefter "protokollen") finder de retsakter, der er udstedt af Faellesskabets institutioner som toldforskrifter om samhandelen med tredjelande, anvendelse paa samme vilkaar paa samhandelen mellem Faellesskabets toldomraade og De Kanariske OEer, medmindre andet er bestemt i protokollen. Der er fastsat en tilsvarende regel i protokollens artikel 1, stk. 5, for produkter, der er omfattet af EOEF-traktatens bilag II, som gaelder, medmindre andet er bestemt i tiltraedelsesakten, herunder i protokollen.

5 Ifoelge protokollens artikel 2, stk. 1 og 2, er varer med oprindelse paa De Kanariske OEer fritaget for told ved overgang til fri omsaetning inden for den del af Spanien, der er omfattet af Faellesskabets toldomraade.

6 Ifoelge artikel 1, stk. 2, litra d), i Raadets forordning (EOEF) nr. 2144/87 af 13. juli 1987 om toldskyld (EFT L 01, s. 15), som nu er afloest af artikel 4, nr. 10, i Raadets forordning (EOEF) nr. 2913/92 af 12. oktober 1992 om indfoerelse af en EF-toldkodeks (EFT L 02, s. 1), omfatter importafgifter "told og afgifter med tilsvarende virkning samt landbrugsafgifter og andre afgifter ved indfoersel, der er fastsat inden for rammerne af den faelles landbrugspolitik eller som led i de saerlige ordninger, der anvendes paa visse varer, som er frembragt ved forarbejdning af landbrugsprodukter".

7 I 1989 indfoerte Tirma nogle partier "caramelos" (bolsjer) fra De Kanariske OEer, som skulle bringes i fri omsaetning paa EF' s toldomraade, og for hvilke toldmyndighederne i Cádiz afkraevede firmaet afgiftens variable element som fastsat i forordning nr. 3033/80.

8 Tirma indgav administrative klager over toldmyndighedernes beregninger, som imidlertid blev afvist ved fire afgoerelser fra Tribunal Económico Administrativo Regional de Andalucía af 2. og 12. december 1991. Efter denne rets opfattelse maa det variable element i tolden for forarbejdede landbrugsprodukter sidestilles med de udligningsbeloeb, der opkraeves inden for rammerne af den faelles landbrugspolitik, hvorfor artikel 5, stk. 1, i forordning nr. 3033/80 finder anvendelse paa indfoerslen af bolsjer fra De Kanariske OEer til Faellesskabets toldomraade.

9 Da Tirma var af den opfattelse, at princippet om de frie varebevaegelser finder anvendelse paa De Kanariske OEers samhandel med Faellesskabet, bortset fra de undtagelser, der er fastsat i protokollens artikel 1 og 2, som ikke omfatter forarbejdede landbrugsprodukter, naar disse ikke er omfattet af traktatens bilag II, anlagde firmaet en forvaltningssag ved Tribunal Superior de Justicia de Andalucía til proevelse af de naevnte afgoerelser.

10 Da den forelaeggende ret fandt, at sagen rejser et problem vedroerende fortolkningen af faellesskabsretten, har den udsat sagen og anmodet Domstolen om at traeffe praejudiciel afgoerelse vedroerende foelgende spoergsmaal:

"Omfatter den ordning, som er fastsat i artikel 1, stk. 5, i protokol nr. 2 til tiltraedelsesakten vedroerende Spanien og Portugal, ogsaa det variable element af tolden for forarbejdede landbrugsprodukter, som opkraeves ifoelge forordning (EOEF) nr. 3033/80, nr. 3034/80 og nr. 3035/80, selv om de paagaeldende produkter ikke er naevnt i traktatens bilag II, eller er det variable element omfattet af fritagelsen i henhold til artikel 2 i protokol nr. 2 til tiltraedelsesakten? Saafremt ingen af disse regler finder anvendelse, gaelder da det generelle princip om frie varebevaegelser for handelen med forarbejdede landbrugsprodukter mellem De Kanariske OEer og Faellesskabets toldomraade?"

11 Indledningsvis bemaerkes, at De Kanariske OEer ikke udgjorde en del af Faellesskabets toldomraade, foer Raadets forordning (EOEF) nr. 1911/91 af 26. juni 1991 om anvendelse af faellesskabsretten paa De Kanariske OEer (EFT L 71, s. 1) traadte i kraft den 1. juli 1991, hvorfor De Kanariske OEer var omfattet af protokollen.

12 Endvidere bemaerkes, som generaladvokaten har anfoert i punkt 2 og 5 i sit forslag til afgoerelse, at de i sagen omhandlede bolsjer ° der maa anses for sukkervarer uden indhold af kakao ° ikke er naevnt paa listen over de produkter, som er omfattet af traktatens bilag II, og hvortil der henvises i protokollens artikel 1, stk. 5.

13 Det bemaerkes i oevrigt, at det fremgaar af protokollens artikel 1, stk. 1, 2 og 3, at medmindre andet er bestemt i selve protokollen, er samtlige varer med oprindelse paa De Kanariske OEer, naar de indfoeres paa Faellesskabets toldomraade, omfattet af Faellesskabets toldforskrifter vedroerende samhandelen med tredjelande og dermed ogsaa omfattet af forordning nr. 3033/80 om fastsaettelse af en ordning for handelen med visse varer fremstillet af landbrugsprodukter.

14 Ifoelge protokollens artikel 2, stk. 1 og 2 ° som er en bestemmelse, hvorved "andet er bestemt i denne protokol" ° er varer med oprindelse paa De Kanariske OEer imidlertid fritaget for "told" ved overgang til fri omsaetning inden for den del af Spanien, der er omfattet af Faellesskabets toldomraade.

15 Begrebet "told", som omfattes af undtagelsen fra hovedreglen i protokollens artikel 1, stk. 1, 2 og 3, skal fortolkes snaevert paa baggrund af artikel 1, stk. 2, litra d), i forordning nr. 2144/87. Det fremgaar klart af sidstnaevnte bestemmelses ordlyd, at begrebet "told" er et underbegreb i forhold til "importafgifter", som er det mere generelle begreb, der ogsaa omfatter "landbrugsafgifter" og de andre afgifter ved indfoersel, der er fastsat inden for rammerne af den faelles landbrugspolitik eller som led i de saerlige ordninger, der anvendes paa visse varer fremstillet af landbrugsprodukter.

16 Endvidere maa det fremhaeves, at det variable element, der omhandles i artikel 5 i forordning nr. 3033/80, "har til formaal, med hensyn til de maengder af basisprodukter, der anses som medgaaet til fremstillingen af den paagaeldende vare, at udligne incidensen af forskellen mellem priserne for disse produkter inden for Faellesskabet og priserne ved indfoersel fra tredjelande, naar de samlede omkostninger i forbindelse med disse basisproduktmaengder er hoejere inden for Faellesskabet".

17 Det variable element maa derfor sidestilles med de landbrugsafgifter, der er naevnt i artikel 1, stk. 2, litra d), i forordning nr. 2144/87, der inden for dette omraade ligesom de oevrige, foregaaende forordninger har til formaal at stabilisere markederne (se herom dom af 22.1.1976, sag 60/75, Russo, Sml. s. 45).

18 Foelgelig omfatter bestemmelsen i protokollens artikel 2, stk. 1 og 2, om fritagelse for "told" ikke det variable afgiftselement, der omhandles i artikel 5 i forordning nr. 3033/80.

19 Spoergsmaalet fra Tribunal Superior de Justicia de Andalucía maa herefter besvares med, at det variable element, der indgaar i afgiften for forarbejdede landbrugsprodukter, og som er omhandlet i artikel 5 i forordning nr. 3033/80, er omfattet af ordningen i protokollens artikel 1, stk. 1, 2 og 3, og ikke af fritagelsesbestemmelsen i protokollens artikel 2.

Afgørelse om sagsomkostninger

Sagens omkostninger

20 De udgifter, der er afholdt af den spanske regering og af Kommissionen for De Europaeiske Faellesskaber, som har afgivet indlaeg for Domstolen, kan ikke erstattes. Da sagens behandling i forhold til hovedsagens parter udgoer et led i den sag, der verserer for den nationale ret, tilkommer det denne at traeffe afgoerelse om sagens omkostninger.

Afgørelse

Paa grundlag af disse praemisser

kender

DOMSTOLEN (Foerste Afdeling)

vedroerende det spoergsmaal, der er forelagt af Tribunal Superior de Justicia de Andalucía ved kendelse af 23. september 1994, for ret:

Det variable element, der indgaar i afgiften for forarbejdede landbrugsprodukter, og som er omhandlet i artikel 5 i Raadets forordning (EOEF) nr. 3033/80 af 11. november 1980 om fastsaettelse af en ordning for handelen med visse varer fremstillet af landbrugsprodukter, er omfattet af ordningen i artikel 1, stk. 1, 2 og 3, i protokol nr. 2 til tiltraedelsesakten vedroerende Kongeriget Spanien og Republikken Portugal og ikke af fritagelsesbestemmelsen i protokollens artikel 2.